
	УНИВЕРЗИТЕТ У БЕОГРАДУ
	


Адреса: Студентски трг 1, 11000 Београд, Република Србија
Тeл.: 011 3207400; Фaкс: 011 2638818; E-mail: kabinet@rect.bg.ac.rs


ВЕЋЕ НАУЧНИХ ОБЛАСТИ                                  Београд, 15. јун 2020. године
ТЕХНИЧКИХ НАУКА                                             02 број: 61202-1812/2-20
[bookmark: _GoBack]	                                                                         

На основу  чл. 75 Закона о високом образовању („Службени гласник РС“, бр. 88/17, 73/18 и 67/19), чл. 48 ст. 5 тач. 1 Статута Универзитета у Београду („Гласник Универзитета у Београду”, бр. 201/18, 207/19 и 213/20), чл. 13 ст. 1 Правилника о већима научних области на Универзитету у Београду („Гласник Универзитета у Београду”, бр. 134/07, 150/09, 158/11, 164/11, 165/11, 180/14, 195/16, 197/17 и 208/19), чл. 24 ст. 1 тач. 1 Правилника о начину и поступку стицања звања и заснивања радног односа наставника Универзитета у Београду („Гласник Универзитета у Београду”, бр. 200/17 и 210/19) и Правилника о минималним условима за стицање звања наставника на Универзитету у Београду („Гласник Универзитета у Београду“, бр. 192/16, 195/16, 197/17, 199/17 и 203/18), а на предлог Изборног већа Саобраћајног факултета, бр. 274/7 од 25. маја 2020. године, Веће научних области техничких наука, на седници одржаној 15. јуна 2020. године, донело је
 

О Д Л У К У


	БИРА СЕ др Дражен Поповић, у звање ванредног професора за ужу научну област Индустријска логистика, ланци снабдевања и складишни системи.


О б р а з л о ж е њ е
                  	                                                                   
         	Универзитет у Београду – Саобраћајни факултет („Факултет“) је дана 18. марта 2020. године, у публикацији „Послови“, објавио конкурс за избор у звање ванредног професора, за ужу научну област Индустријска логистика, ланци снабдевања и складишни системи, због потребе Факултета.
	Реферат Комисије за припрему реферата о пријављеним кандидатима стављен је на увид јавности дана 8. маја 2020. године, у библиотеци, на огласној табли и на сајту Факултета.
	На основу предлога Комисије за припрему реферата о пријављеним кандидатима, Изборно веће Факултета, на седници одржаној 25. маја 2020. године, донело је одлуку о утврђивању предлога да се кандидат др Дражен Поповић изабере у звање ванредног професора.
	Универзитет је комплетну документацију коју је доставио Факултет ставио на web страницу Универзитета, дана 8. јуна 2020. године.

	Веће научних области техничких наука, на седници одржаној 15. јуна 2020. године, разматрало је захтев Факултета и утврдило да кандидат испуњава услове прописане чл. 74 и 75 Закона о високом образовању и чланом 135 Статута Универзитета у Београду, као и услове прописане Правилником о минималним условима за стицање звања наставника на Универзитету у Београду, па је донета Одлука као у изреци.


Поука о правном леку:
            Против ове Одлуке кандидат пријављен на конкурс може изјавити жалбу Сенату Универзитета, преко факултета. Жалба се доставља факултету у року од 8 дана од дана достављања Одлуке.



                                                                                     П Р Е Д С Е Д Н И К  В Е Ћ А
                                                                                                                                                                 
                                                                                        проф. др Јован Филиповић

